Елин Пелин
Калинке-малинке

chitanka.info

Калинке-малинке,

алена, шарена,

вземи ме, води ме

леко, далеко,

да идем, да минем

полета, морета,

да стигнем, пристигнем

там, дето небето

огражда, прегражда

морята, земята…

Там в златни палати

цар-господар

живее, владее

на приказки чудни

вълшебната книга…

Искам да го видя!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.